Wia der des vo deam kend ghöört hodt - des  dr Erlöser sei soll, uff dean alle gwardet hean, do ischer nadierlich arg verschrogga ond donderschlächtig eifersüchtig worra. Aber so a Schlitzohr wia er war, do hott er gseit , se sollad des Biable suacha ond ehm Bscheid saga -er kommt no ond wills au abeta.  En echt hodt der weidaget üble Lombaseggel Herodes - wenn oaner schau Herodes hoast - des Kendle ombrenga lau wella, om so die Konkurenz vo seim wackelicha Thron auszomschalda.  Dia drei noble Herra hean no des Jesuskind datsächlich au  gfonda en seim Schtall, heans als zukünftiger Erlöser abetet ond em an Haufa schöne Sacha doglau. - Se senn dann aber dapfer hennarom, weil se deam Herodes nedt ganz traut hean.